Þær eru ótrúlega flottar og eru mjög ódýrar að mínu mati , koma þrjár saman í pakka á 2.490 krónur 🙂 Óli minn er hættur að nota samfellur , enda að verða þriggja ára í desember en Elín Kara notar alltaf stutterma samfellur innanundir sín föt og náttföt , hún er að verða 14 mánaða en ég tók 80 núna á hana sem er 9 - 12 mánaða . Óli var alltaf akkúrat í stærðum sem passaði við hans aldur en Elín Kara er meiri písl og ég vildi frekar taka samfellur sem smellpassa frekar en að hafa þær of stórar 🙂 Þær eru svo ótrúlega flottar , ódýrar og þægilegar ( mjög auðvelt að klæða barnið úr og byrja að ofan ef það er kúkasprengja sem fór út um allt 😉 ) Dúllan mín ánægð með poppkexið og nýju samfelluna 😉 Langaði bara að segja ykkur frá því hvað ég er ánægð með þessar samfellur og get eiginlega lofað ykkur því að það er ekki hægt að verða fyrir vonbrigðum 😛